Diari Oficial de la Generalitat Valenciana


Sumari del DOGV 4943, del 10-02-2005 (2005/1261)

RESOLUCIÓ d'1 de febrer de 2005, de la consellera de Turisme com a presidenta de l'Agència Valenciana del Turisme, per la qual s'aprova la publicació dels programes d'actuació i convocatòria d'ajudes de suport al sector turístic per a l'any 2005.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4943

Data del DOGV
:   10-02-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/1261


Data del document
:   01-02-2005

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * regió turística
    * indústria gastronòmica
    * administració local
    * mitjans per a discapacitats
    * suport econòmic
    * càmping
    * medicina natural
    * higiene alimentària
    * màrqueting
    * regió costanera
    * organització patronal
    * programa d'actuació
    * infraestructura turística
    * turisme rural
    * indústria hotelera
    * qualitat del medi ambient
    * ajuda pública

RESOLUCIÓ d'1 de febrer de 2005, de la consellera de Turisme com a presidenta de l'Agència Valenciana del Turisme, per la qual s'aprova la publicació dels programes d'actuació i convocatòria d'ajudes de suport al sector turístic per a l'any 2005. [2005/1261]
  
De conformitat amb el que disposa l'article 6.1 b) del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, el Comité de Direcció en la sessió de data 22 de desembre de 2004 va acordar l'aprovació dels programes d'actuació de l'Agència per a l'exercici 2005.
  
En conseqüència i de conformitat amb el que disposa l'article 5. 2. g) del citat Decret 209/2004, de 8 d'octubre, resolc:
  
Article 1
  
Publicar els programes d'actuació de l'Agència Valenciana del Turisme corresponents a l'exercici 2005, destinats al suport d'actuacions dutes a terme pel sector turístic.
  
Article 2
  
Els programes d'actuació de l'Agència, que comporten suport directe al sector turístic, són els següents:
  
1. Pla d'incentius a la diversificació
  
1.1. Programa de creació i adequació d'establiments de turisme rural
  
Objecte
  
Suport a aquelles actuacions l'objecte de les quals siga la creació i adequació d'establiments de turisme rural, per a acollir-se al Decret 253/94, de 7 de desembre (DOGV de 5 de gener de 1995), regulador de l'allotjament turístic rural a la Comunitat Valenciana, en la redacció modificada pel Decret 207/1999, de 9 de novembre (DOGV de 15 de novembre de 1999), o bé a la normativa que, si s'escau, el puga substituir.
  
Els projectes seran de rehabilitació o restauració d'edificis existents, i que tinguen una antiguitat de cinquanta anys, no de construccions ?ex novo?, tot mantenint i recuperant la memòria històrica de l'immoble i el seu entorn.
  
Beneficiaris
  
Empreses que pretenguen realitzar inversions relacionades amb la finalitat assenyalada.
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de simple substitució.
  
Ajudes
  
Fins a el 30% amb un límit de 25.000 €, o bé, fins el 30% amb un límit màxim de 35.000 €, per als establiments que a data d'acabament del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que el mantinguen en la data de la resolució de la concessió.
  
Termini de presentació de sol·licituds
  
Fins al 30 d'abril de 2005.
  
1.2. Programa de qualificació d'oferta turística complementària en matèria de nàutica de recreació
  
Objecte
  
Suport a aquelles actuacions l'objecte de les quals siga la millora i adaptació a la demanda turística de les empreses d'activitats nàutiques de recreació.
  
Beneficiaris
  
Empreses d'activitats nàutiques de recreació de la Comunitat Valenciana que realitzen inversions relacionades amb la finalitat assenyalada, i que a la data d'acabament del termini de presentació de sol·licituds formen part d'una estació nàutica de la Comunitat Valenciana i consten inscrites en el Registre d'Empreses i Activitats Turístiques no Reglamentades d'esta Agència.
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de mera substitució.
  
Ajudes
  
Fins a el 30% amb un límit de 25.000 € per a les empreses que a data d'acabament del termini de presentació de sol·licituds puguen acreditar ser socis de les estacions nàutiques existents a la Comunitat Valenciana, o bé, fins a el 30% amb un límit màxim de 35.000 €, si a més, en eixa mateixa data poden acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així mateix el mantinguen en la data de la resolució de la concessió
  
Termini de presentació de sol·licituds
  
Fins al 30 d'abril de 2005.
  
1.3. Programa d'adaptació de les instal·lacions d'establiments turístics per a la seua adequació a l'ús per persones amb discapacitat
  
Objecte
  
Suport a aquelles actuacions dirigides a afavorir la integració de les persones amb limitacions, a través de l'eliminació de barreres arquitectòniques i, també, altres inversions que tinguen per objecte garantir l'accessibilitat i l'ús dels establiments turístics en condicions tendents a la igualtat de totes les persones amb discapacitat, siguen quines siguen les seues limitacions, tant físiques com sensorials.
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de simple substitució.
  
Este programa no atendrà a les inversions realitzades en places de nova creació.
  
Beneficiaris
  
Empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Ajudes
  
Fins a el 30% amb un límit de 25.000 €, o bé, fins a el 30% amb un límit màxim de 35.000 €, per als establiments que a data d'acabament del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així mateix el mantinguen en la data de la resolució de la concessió.
  
Termini de presentació de sol·licituds
  
Fins al 30 d'abril de 2005
  
1.4. Programa de creació i qualificació d'establiments de turisme de salut
  
Objecte
  
Suport a aquelles actuacions l'objecte de les quals siga la creació i modernització d'establiments termals, i altres que, per la seua oferta específica en matèria de turisme de salut, com a ra centres d'hidroteràpia i talassoteràpia, responguen a les motivacions i necessitats determinades per la demanda turística.
  
Beneficiaris
  
Empreses que pretenguen realitzar inversions relacionades amb la finalitat assenyalada
  
Actuacions a recolzar
  
Únicament es primaran aquelles inversions en obra civil, instal·lacions i equipaments relatius al centre de turisme de salut i queden excloses aquelles que estiguen dirigides a funcions de manteniment o de simple substitució.
  
Ajudes
  
Fins a el 30% amb un límit de 25.000 €, o bé, fins a el 30% amb un límit màxim de 35.000 €, per als establiments que a data d'acabament del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així el mantinguen en la data de la resolució de la concessió.
  
Termini de presentació de sol·licituds
  
Fins al 30 d'abril de 2005
  
2. Pla d'incentius a la millora de la competitivitat
  
2.1. Programa d'adaptació a la normativa de Campaments de Turisme.
  
Objecte
  
Suport a aquelles actuacions l'objecte de les quals siga l'adequació d'establiments de Campaments de Turisme existents a l'entrada en vigor del Decret 119/2002, de 30 de juliol (DOGV de 5 d'agost del 2002), regulador dels Campaments de Turisme de la Comunitat Valenciana, amb la finalitat d'adaptar-se a la citada norma.
  
Beneficiaris
  
Empreses propietàries o explotadores de Campaments de Turisme sitis a la Comunitat Valenciana.
  
Actuacions a recolzar
  
S'atendran únicament inversions en actius fixos nous relatius a infraestructura i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de simple substitució.
  
Ajudes
  
Fins a el 30% amb un límit de 25.000 €, o bé, fins a el 30% amb un límit màxim de 35.000 €, per als establiments que en la data d'acabament del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així el mantinguen en la data de la resolució de la concessió.
  
Termini de presentació de sol·licituds
  
Fins al 30 d'abril de 2005
  
2.2. Programa de millora de les condicions d'higiene alimentària en cuines d'hotels, restaurants, cafeteries i bars
  
Objecte
  
Suport a aquelles actuacions en infraestructura i/o equipament el propòsit de les quals siga la millora efectiva de les instal·lacions d'higiene alimentària de les cuines dels dits establiments, tendents a aconseguir l'excel·lència en matèria de seguretat alimentària.
  
Beneficiaris
  
Hotels, restaurants, cafeteries i bars. Per a ser beneficiaris d'estes ajudes, els establiments hauran de justificar la implantació d'un sistema basat en l'APPCC (Anàlisi de Perills i Punts Crítics de Control) segons el RD 2207/95, de 28 de desembre (BOE de 27 febrer de 1996).
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments, com ara forns mixtos (vapor-convecció), cuines suspeses, taules fredes, paviment antilliscant, llavamans a pedal, mecanització de portes d'accés, abatidors de temperatura i altres inversions relacionades amb l'objecte del programa.
  
Este programa inclourà les obres de reformes integrals en les cuines dels establiments turístics, sempre que en el seu disseny i execució es tinguen en compte els principis com el de ?marxa avant?, ?separació de zones netes de zones brutes- i, en general, aquells necessaris per aconseguir l'excel·lència en matèria de seguretat alimentària i s'exclouen totes aquelles inversions en maquinària industrial d'hostaleria convencional com ara cuines, llavaplats o cambres frigorífiques.
  
Este programa no atendrà les inversions realitzades en places de nova creació.
  
Ajudes
  
Fins a el 30% amb un límit de 25.000 €, o bé, fins a el 30% amb un límit màxim de 35.000 €, per als establiments que en la data de d'acabament del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així el mantinguen en la data de la resolució de la concessió.
  
Termini de presentació de sol·licituds
  
Fins al 30 d'abril de 2005
  
2.3. Programa d'implantació i millora de sistemes de seguretat, de reducció del consum i millor aprofitament de l'aigua i l'energia, i millora mediambiental en establiments turístics
  
Objecte
  
1r. La millora efectiva dels mitjans i sistemes de seguretat tendents a evitar riscos als usuaris per incendis, catàstrofes, robatoris o altres tipus, dels establiments turístics beneficiaris dels incentius, de forma que suposen increments substancials en els nivells de seguretat, així com el millor aprofitament i optimació de l'ús de l'aigua i de l'energia en els establiments turístics beneficiaris dels incentius, de forma que permeta la reducció substancial del consum dels recursos, sense minva per a la qualitat i servici oferit al consumidor turístic.
  
2n. Excepcionalment s'atendrà en este programa les inversions derivades de la reconstruccions d'establiments turístics que hagen sofrits danys materials com a conseqüència d'atemptats terroristes.
  
A efectes d'estes ajudes de caràcter excepcional, s'admetran justificacions d'inversions anteriors a la sol·licitud d'ajuda, sempre que corresponguen al present o a l'anterior exercici pressupostari.
  
Beneficiaris
  
Empreses propietàries o explotadores d'establiments hotelers, apartaments turístics, establiments de restauració, campaments turístics, agències de viatges, allotjaments rurals, bars i empreses d'oferta turística complementària.
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de simple substitució.
  
Es consideraran especialment actuacions tendents a l'adaptació a la norma de protecció contra incendis NBE-CPI-96, adaptació a la norma UNIX 100030 IN 2001, Reial Decret 865/2003, de 4 de juliol (BOE 18-juliol-2003), així com al Decret 173/2000, de 5 de desembre, del Govern Valencià (DOGV núm. 3893) ?pel qual s'establixen les condicions higienicosanitàries que han de reunir els equips de transferència de massa d'aigua en corrents d'aire amb producció d'aerosols-, i la millora de cablejats elèctrics que augmenten substancialment els nivells de seguretat.
  
Igualment, es pretén incentivar aquelles actuacions l'objecte de les quals siga la implantació de sistemes de millora mediambiental, com ara, depuració d'aigües residuals, tractament de residus sòlids, sense minva per a la qualitat i servici oferit al consumidor turístic.
  
Este programa no atendrà a les inversions realitzades en places de nova creació.
  
Ajudes
  
Per a l'apartat 1r anterior, fins a el 30% amb un límit de 25.000 €, o bé, fins el 30% amb un límit màxim de 35.000 €, per als establiments que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la ?Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental- del Departament Qualitur de l'Agència Valenciana del Turisme i que així el mantinguen en la data de la resolució de la concessió.
  
Per a l'apartat 2n anterior, referit a danys derivats d'atemptats terroristes, podrà superar-se els percentatges i límits màxims establits en el paràgraf anterior, sense que en cap cas no se supere les normes de la Unió Europea sobre intensitat màxima d'ajudes.
  
Termini de presentació de sol·licituds
  
Per a les ajudes d l'apartat 1r anterior, fins al 30 d'abril de 2005
  
Per a les ajudes de l'apartat 2n anterior, fins al 15 de desembre de 2005
  
3. Pla de suport a la qualificació del sector
  
3.1. Programa de creació d'establiments d'allotjament hoteler d'interés singular
  
Objecte
  
Suport a aquelles actuacions l'objecte de les quals siga la creació de nous establiments d'allotjament hoteler del Grup primer, Hotels, ?segons Decret 153/1993, de 17 d'agost (DOGV núm. 2100, de 10 de setembre)-, ubicats en zones no saturades o bé que amb independència de la seua ubicació l'establiment reunisca especials circumstàncies de qualitat i singularitat; sempre que en estos dos casos complisca les condicions de no superar les cinquanta places, i s'ubiquen en immobles existents que incórreguen en alguna de les dos següents circumstàncies: que en atenció a les seues característiques històric artístiques haja sigut oficialment declarat Bé d'Interés Cultural o estiguen inclosos entre els catalogats amb algun nivell de protecció per l'organisme corresponent; o que es tracte d'immobles l'arquitectura dels quals reflectisca les peculiaritats d'un determinat lloc o tipologia constructiva característica i representativa de la Comunitat Valenciana
  
Beneficiaris
  
Empreses que pretenguen realitzar inversions relacionades amb la finalitat assenyalada.
  
Actuacions a recolzar
  
S'atendran únicament inversions en actius fixos nous relatius a infraestructures i/o equipaments relacionats amb l'objectiu del programa i queden excloses aquelles que estiguen dirigides a funcions de manteniment o de simple substitució.
  
Ajudes
  
Fins a el 30% amb un límit de 25.000 €.
  
Termini de presentació de sol·licituds
  
Fins al 30 d'abril de 2005
  
3.2. Programa Qualitur d'ajudes al sector
  
3.2.1. Línia de col·laboració amb les empreses turístiques de la Comunitat Valenciana per a la implantació de sistemes de qualitat i gestió mediambiental
  
Objecte
  
Suport a les iniciatives que despleguen programes d'implantació de sistemes de gestió en les empreses turístiques que conduïsquen a l'obtenció del certificat corresponent en qualitat o gestió mediambiental.
  
Beneficiaris
  
Podran acollir-se a esta línia de col·laboració els projectes presentats per empreses turístiques amb seu social, delegació o establiment de producció a la Comunitat Valenciana.
  
Amb caràcter general, es consideren empreses turístiques les empreses propietàries o explotadores d'establiments hotelers, campaments de turisme, apartaments turístics, establiments de restauració, allotjaments rurals, bars, agències de viatge i empreses d'oferta turística complementària de la Comunitat Valenciana inscrites en el registre d'empreses turístiques no reglamentades de l'Agència Valenciana del Turisme.
  
Queden excloses les associacions, fundacions, clubs esportius i la resta d'entitats públiques o privades sense finalitat lucrativa.
  
Actuacions a recolzar
  
Les ajudes seran de la despesa corrent efectuada exclusivament durant el procés de certificat de cada una de les següents modalitats:
  
a) ISO 9.001 i ISO 14.001 atorgades per entitat oficialment acreditada per ENAC,(Entitat Nacional d'Acreditació), per al subsector d'activitat corresponent o per l'entitat nacional d'acreditació equivalent d'un país membre de la Unió Europea.
  
b) Marca ?Q- de Qualitat Turística atorgada per l'Institut per a la Qualitat Turística Espanyola - ICTE.
  
c) Sistema comunitari de gestió i auditories mediambientals EMAS, (Eco-Management and Audit Scheme segons Reglament Europeu 7661/2001).
  
d) Aquells sistemes reconeguts expressament per l'Agència Valenciana del Turisme a través del seu Departament de Qualitat QUALITUR.
  
Per a ser beneficiaris d'estes ajudes, els establiments que obtinguen o renoven un certificat MPL 7812 hauran de justificar, quan el seu àmbit d'aplicació així ho exigisca, la implantació d'un sistema basat en l'APPCC (Anàlisi de Perills i Punts Crítics de Control) segons el RD 2207/95, de 28 de desembre (BOE 27 febrer 1996), en relació amb les condicions higièniques en cuines.
  
Sense perjuí del que disposa el paràgraf anterior, estos incentius seran totalment compatibles amb qualssevol altres de naturalesa oficial que el sol·licitant poguera obtindre per al mateix projecte, a condició que una vegada sumats a l'ajuda concedida a càrrec del present programa, no se superen els límits màxims d'ajuda establits, observades les normes de la Unió Europea sobre ajudes.
  
Només es contemplaran les justificacions de despeses amb data posterior a la de la sol·licitud, i queden excloses les despeses generades pel personal propi i aquells en què incórrega l'empresa turística durant el procés d'implantació del corresponent sistema de gestió. Només es procedirà al pagament de l'ajuda en el cas de l'èxit efectiu del certificat corresponent (validació ambiental en el cas d'EMAS) que s'haurà d'acreditar de manera fefaent davant de l'Agència Valenciana de Turisme, i no es contemplarà en cap cas l'ajuda sense esta condició.
  
Ajudes
  
Fins a el 50% de la despesa corrent efectuada, amb un límit de 4.000 €, per a cada una de les modalitats reconegudes si s'obté el certificat per primera vegada. Anàlogament, fins a el 33%, amb un límit de 2.500 €, si el certificat es renova.
  
Termini de presentació de les sol·licituds
  
Fins al 30 d'abril de 2005.
  
3.2.2. Línia de col·laboració amb municipis de litoral per a la implantació de sistemes de qualitat i gestió mediambiental a les platges de la Comunitat Valenciana
  
Objecte
  
Suport a les iniciatives que es desplegen en programes d'implantació de sistemes de gestió a les platges turístiques de la Comunitat Valenciana que conduïsquen a l'obtenció del certificat corresponent en qualitat o gestió mediambiental.
  
Beneficiaris
  
Ajuntaments de municipis de litoral de la Comunitat Valenciana que despleguen actuacions relacionades amb la finalitat abans descrita.
  
Actuacions a recolzar
  
Les ajudes seran de la despesa corrent efectuada exclusivament durant el procés de certificat de cadascuna de les següents modalitats:
  
a) ISO 9.001 i ISO 14.001 atorgades per entitat oficialment acreditada per ENAC per al subsector d'activitat corresponent o per l'entitat nacional d'acreditació equivalent d'un país membre de la Unió Europea.
  
b) Marca ?Q- de Qualitat Turística atorgada per l'Institut per a la Qualitat Turística Espanyola - ICTE.
  
c) Sistema comunitari de gestió i auditories mediambientals (EMAS) .
  
d) Aquells sistemes reconeguts expressament per l'Agència Valenciana del Turisme a través del seu Departament de Qualitat QUALITUR.
  
Només es contemplaran les justificacions de despeses amb data posterior a la de la sol·licitud i queden excloses les despeses generades pel personal (laboral o funcionari) dependents de la corporació local o de la societat o organisme municipal de qualsevol classe i, també, aquelles despeses en les quals incórrega el sol·licitant durant el procés d'implantació del corresponent sistema de gestió. Només es procedirà al pagament de l'ajuda en el cas de l'èxit efectiu del certificat corresponent (validació ambiental en el cas d'EMAS) el qual s'haurà d'acreditar de manera fefaent davant de l'Agència Valenciana de Turisme i no es completarà en cap cas l'ajuda sense esta condició.
  
Serà requisit addicional i indispensable acreditar, en el moment de la justificació de l'ajuda, l'aprovació d'un Pla d'Ordenació de les Platges del Municipi; l'existència, organització i funcionament d'un Òrgan de Gestió de Platges i la justificació del compliment de la normativa vigent aplicable a les platges.
  
Igualment, en el cas que el sol·licitant opte a la renovació del certificat ja obtingut, haurà d'acreditar-se, en el moment de la justificació de l'ajuda, l'actualització del Pla d'Ordenació de les Platges del Municipi a l'ordenació urbanística vigent i aportar la documentació acreditativa de l'actual estructura organitzativa de l'Òrgan de Gestió de Platges i el seu funcionament.
  
Els certificats de qualitat i gestió mediambiental atorgats pel compliment dels requisits de les normes THL 3218 i ISO 14155 respectivament, hauran de ser extensius a la gestió del conjunt de les platges del municipi i no s'admetrà un certificat per a cada platja individualment considerada. Cada municipi, per tant, pot accedir a una ajuda al certificat de la gestió de les seues platges segons cada modalitat de certificat anteriorment mencionat.
  
Ajudes
  
Fins a el 50% de la despesa corrent efectuat, amb un límit de 4.000 €, per a cada una de les modalitats reconegudes si el certificat s'obté per primera vegada. Anàlogament, fins a el 33%, amb un límit de 2.500 €, si el certificat es renova.
  
Termini de presentació de les sol·licituds
  
Fins al 30 d'abril de 2005
  
4. Pla de suport a la millora de la comercialització
  
4.1. Programa de suport a projectes d'E-Marketing del Sector Turístic per a incrementar la seua presència en Internet
  
Objecte
  
L'objectiu d'este programa és posicionar el turisme de la Comunitat Valenciana en un lloc privilegiat en internet. A través d'este programa, la Conselleria de Turisme recolzarà els projectes d'e-marketing de les empreses i associacions del sector turístic que tinguen com a objectiu incrementar la presència del turisme de la Comunitat Valenciana en internet, així com augmentar la notorietat dels seus servicis i productes turístics en la xarxa i afavorir la comercialització.
  
Beneficiaris
  
Associacions empresarials vinculades al sector turístic i empreses propietàries o explotadores d'establiments hotelers, apartaments turístics, allotjaments rurals, campaments turístics, agències de viatge, establiments de restauració, bars i empreses d'oferta turística complementària de la Comunitat Valenciana, sempre que consten en el registre corresponent de la Conselleria de Turisme.
  
Actuacions a recolzar
  
Este programa de col·laboració consistix en el suport als projectes de màrqueting on ?line'dels establiments i associacions turístiques de la Comunitat Valenciana que afavorisquen la promoció dels llocs web ?client-orientats- en internet.
  
Els plans presentats per les empreses hauran de perseguir els següents objectius:
  
Millorar el posicionament en els buscadors d'internet TOP i portals verticals dels mercats meta.
  
Increment del nombre de visitants amb tràfic de qualitat.
  
Increment de l'ús del site.
  
Fidelització dels visitants.
  
Notorietat i reconeixement de marca.
  
Incremento del ratio de conversió (proporció entre les reserves efectivament realitzades amb respecte al nombre de sol·licituds d'informació rebudes).
  
Les sol·licituds de les empreses hauran d'incloure un pla d'e-marketing que seguirà el següent esquema de continguts:
  
1. Auditoria inicial del site:
  
- Matriu DAFO (fortaleses i debilitats actuals del site, oportunitats i amenaces davant de la competència del sector).
  
- Anàlisi de posicionament actual en els buscadors TOP i posicionament de la competència.
  
- Anàlisi del site respecte a la seua optimació per al posicionament que s'espera aconseguir
  
- Anàlisi dels servicis de fidelització.
  
- Anàlisi del sistema de comercialització on ?line'.
  
2. Detall del pla d'e-marketing:
  
- Objectius (han de ser mesurables en el temps i quantificables els resultats).
  
- Estratègies a seguir amb el mercat i el producte.
  
- Planificació temporal.
  
- Procediments de control.
  
- Plans de contingència.
  
3. Pressupost desglossat de la campanya emés per l'empresa proveïdora del servici (IVA inclòs).
  
Paràmetres que han de reflectir l'auditoria prèvia i l'avaluació final de resultats:
  
- Posició del lloc web en els principals buscadors i directoris corresponents al seu segment de mercat, respecte a les paraules claus representatives del producte i localització geogràfica.
  
- Estadístiques d'accés al lloc de la web: nombre de visites diari, mitjana de duració de les visites, nombre de pàgines vistes.
  
- Nombre d'usuaris registrats en servicis de fidelització.
  
- Ratio de conversió (proporció entre les reserves efectivament realitzades amb respecte al nombre de sol·licituds d'informació rebudes).
  
La Conselleria de Turisme podrà sol·licitar l'accés a les estadístiques del servidor web i qualsevol informació que considere oportuna per a verificar les dades que figuren en l'informe del projecte.
  
Tots els llocs web acollits a este programa de suport hauran d'incloure un enllaç al portal turístic de la Comunitat Valenciana comunitatvalenciana.com en l'home page, amb la marca i les indicacions tècniques facilitades per la Conselleria de Turisme.
  
Ajuda
  
L'ajuda serà d'un percentatge variable de fins a el 33% del cost incentivable, amb un límit màxim de 5.000 euros.
  
La liquidació de les ajudes s'efectuarà una vegada finalitzat el projecte i després de la comprovació del compliment dels objectius fixats.
  
Als efectes del que establix el paràgraf anterior, els beneficiaris hauran de presentar:
  
- Factura emesa pel proveïdor de servicis en internet corresponent a l'acció aprovada.
  
- Informe final que incloga: la situació inicial, els objectius, les actuacions realitzades i els resultats obtinguts.
  
Termini
  
El termini per a presentar les sol·licituds finalitzarà el 30 d'abril de 2005.
  
Article 3
  
Un. Les sol·licituds de les ajudes corresponents als programes d'inversió que comporten suport directe, assenyalades en l'article segon anterior, seran ateses segons l'orde de data en què es complete la documentació necessària per a la tramitació de l'expedient i mentre hi haja disponibilitat pressupostària adequada i suficient.
  
Dos. Les ajudes corresponents a les despeses corrents seran ateses mitjançant el prorrateig de la quantitat dotada en el pressupost del programa corresponent.
  
En cap cas, l'import de l'ajuda de l'Agència Valenciana del Turisme a un establiment, dins dels programes inclosos en l'article segon, no podrà superar l'import de 70.000 € per establiment i any.
  
Tres. No es podrà accedir al règim de programes previstos en l'article anterior d'esta resolució, sense estar al corrent de les obligacions fiscals i de la Seguretat Social, en els termes establits per l'Orde de la Conselleria d'Economia i Hisenda, de 30 de maig de 1996 (DOGV 2775, de 21 de juny).
  
Quatre. Les ajudes contemplades en l'article segon anterior es concediran en el marc del que disposa el Decret 9/2000, de 25 de gener, del Govern Valencià, sobre concessió d'ajudes en matèria de turisme (DOGV 3676, de 28 de gener de 2000). Si la Generalitat Valenciana aprovara al llarg de l'any 2005 alguna norma que establira modificacions o substituïra allò disposat en les disposicions esmentades, estes o les noves normes serien d'aplicació directa.
  
Cinc. Els incentius previstos en l'article segon anterior seran totalment compatibles amb qualssevol altres de naturalesa oficial que el sol·licitant puga obtindre per al mateix projecte, a condició que una vegada sumats a l'ajuda concedida a càrrec d'estos programes, no se superen els límits màxims establits en les normes de la Unió Europea sobre ajudes.
  
Sis. Igualment es fa constar que les ajudes a la inversió descrites en l'article segon, estan cofinançades pel Fons Europeu de Desenrotllament Regional (FEDER). També es fa constar que les ajudes en l'apartat 3.2.1 de l'article segon estan cofinançades a través de la iniciativa comunitària Interreg III-B exclusivament pel que fa a l'obtenció del certificat en gestió mediambiental conforme a la norma ISO-14.001.
  
Article 4
  
Un. Per a l'avaluació dels programes d'ajudes a què fa referència l'article 4.2 del Decret 9/2000, de 25 de gener, sobre concessió d'ajudes en matèria de turisme, es constituïx una Comissió d'Avaluació amb la composició següent:
  
Presidenta. La cap de l'Àrea de Producte
  
Secretari. El cap del Servici d'Assistència Turística i Incentius
  
Vocals:
  
Un representant de l'Àrea Jurídica
  
Un representant del Departament Econòmic i Financer
  
El cap del Servici Territorial d'Alacant
  
El cap del Servici Territorial de Castelló
  
El cap del Servici Territorial de València
  
La cap de l'Oficina d'Administració Turística de Benidorm
  
El cap de la Secció d'Incentius del Servici d'Assistència Turística i Incentius
  
Igualment, assistiran, com a membres de ple dret de la Comissió, els caps d'Àrea de l'Agència Valenciana del Turisme competents per raó de la matèria dels programes a avaluar. En cas de vacant, absència o malaltia dels membres de la present Comissió, podran ser substituïts per altres, designats pels titulars entre les persones de les respectives unitats.
  
Dos. L'Agència Valenciana del Turisme, per si, o a través de qualssevol persones o entitats que designe, podrà, en tot moment, efectuar aquelles actuacions de comprovació o verificació de la inversió o realització de l'actuació que estimen, sense perjuí d'altres actuacions inspectores o de comprovació que pogueren desenrotllar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Tres. Amb la finalitat de facilitar la consecució dels fins i objectius de la present Resolució, l'Agència Valenciana del Turisme podrà traslladar les sol·licituds d'ajudes a altres programes o convocatòries d'ajudes.
  
Quatre. Els programes inclosos en els números 1, 2 i número 3, apartat 3.1 de l'article segon, únicament atendran a inversions en actius fixos nous relatius a infraestructura i/o equipaments i queden excloses aquelles que estiguen dirigides a funcions de manteniment o mera substitució.
  
Cinc. Els establiments que resulten beneficiaris d'una ajuda, en el marc dels programes d'inversió inclosos en l'article segon, hauran d'exhibir un distintiu en què es faça constar que el projecte ha sigut finançat parcialment per l'Agència Valenciana del Turisme. El text i característiques d'eixe distintiu vindran normalitzats per la pròpia Agència.
  
Sis. Les inversions realitzades en el marc dels programes inclosos en l'article segon, hauran d'afectar-se, com a mínim, durant cinc anys al tràfic turístic.
  
Article 5
  
1. Ajudes a municipis turístics derivades de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, desplegada en esta matèria, pel Decret 71/2000, de 22 de maig, del Govern Valencià pel qual s'aprova el Reglament Regulador dels Convenis previstos en la Llei de Turisme, i en el qual s'arrepleguen els tipus de conveni que podran subscriure's entre la Generalitat Valenciana i els municipis turístics, els quals podran ser de tres tipus:
  
- Conveni per a la compensació financera.
  
- Conveni per a l'adaptació dels municipis turístics ?Pla Millor-
  
- Conveni per a la competitivitat i la comunicació.
  
1.1. Conveni per a la compensació financera
  
Finalitat: compensar l'esforç financer addicional realitzat pels ajuntaments dels municipis turístics en aquelles partides que tinguen increments que no puguen ser costejats a través de tributs, i sempre que l'increment d'estes partides haja sigut generat pel caràcter turístic del municipi.
  
Les partides que es consideren per a este tipus de convenis són les següents:
  
a) Despeses derivades de la prestació dels servicis propis de les oficines d'informació turística, en el seu concepte post-venda.
  
b) Manteniment i conservació de recursos turístics de tipus ecològic i mediambiental.
  
c) Manteniment i conservació de recursos turístics de tipus historicoartístic i cultural.
  
d) Policia i seguretat ciutadana.
  
e) Actuacions extraordinàries en matèria de neteja viària i del mobiliari urbà.
  
Beneficiaris: Tots els ajuntaments declarats municipis turístics amb caràcter definitiu.
  
Termini de presentació de sol·licituds: abans del 30 de juny de 2005.
  
1.2. Conveni per a l'adaptació dels municipis turístics
  
?Pla Millor-
  
Finalitat: finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguisquen, a més la viabilitat i sostenibilitat del desplegament turístic.
  
Els projectes que, a través d'este Pla, pretenguen obtindre finançament subscrivint este tipus de conveni, hauran de ser acords amb:
  
- Conservació de recursos mediambientals.
  
- Recuperació de tradicionals factors culturals.
  
- Adequació del producte turístic a les exigències de la demanda per a fer-lo més competitiu.
  
- Viabilitat i evolució sostenible del sector turístic.
  
- Adequació a les directrius i estratègies dictades per l'Agència que afecten els diferents espais turístics de la Comunitat Valenciana.
  
El Pla Marc inclou el finançament de dos tipus de projectes:
  
1. Pla Detalls: actuacions menudes en el pressupost del qual no supere els 96.161,94 €.
  
2. Pla Imatge: Grans projectes, el pressupost dels quals siga superior als 96.161,94 €.
  
Finançament:
  
El 50% dels projectes acollits al Pla Detalls. 1 anualitat pressupostària.
  
El 33% dels projectes acollits al Pla Imatge. Màxim de 3 anualitats.
  
Beneficiaris: Tots els ajuntaments declarats definitivament municipis turístics que vagen a realitzar inversions en projectes de les característiques anteriorment citades.
  
Termini de presentació de sol·licituds: abans del 31 de març de 2005.
  
1.3. Conveni per a la competitivitat i comunicació.
  
Finalitat: promoció i comercialització del municipi a través de campanyes o accions realitzades fora de l'àmbit de la Comunitat Valenciana, que requerisquen de l'adequat posicionament d'este en els seus corresponents mercats a fi de millorar la seua competitivitat.
  
Quantia de la Compensació: fins al 33% del cost de les campanyes o accions de promoció i comercialització.
  
Beneficiaris: tots els ajuntaments declarats definitivament municipis turístics que vagen a realitzar inversions en campanyes i/o accions de les característiques anteriorment citades.
  
Termini de presentació de sol·licituds: abans del 31 d'octubre de l'any immediatamernt anterior a què es vagen a realitzar les campanyes i/o accions.
  
1.4. Es fa constar que les ajudes descrites en els apartats 1.2 i 1.3 anteriors, estan cofinançades pel Fons Europeu de Desenrotllament Regional (FEDER).
  
Estes ajudes seran compatibles amb qualssevol altres, sense perjuí de les normes de la Unió Europea o altres que resulten d'aplicació referents a la compatibilitat d'ajudes o supòsits de doble finançament.
  
Article 6
  
Un altre programa d'actuació de l'Agència, que comporta suport al sector turístic de diferent naturalesa als ressenyats en els articles anteriors, és el següent:
  
- Programa de Beques
  
Iniciativa recolzada: augmentar el grau d'especialització dels professionals de l'activitat turística de la Comunitat Valenciana proporcionant la possibilitat de millora del seu nivell de formació i coneixement del sector mitjançant pràctiques professionals d'especialització. La quantia, característiques i termini per a la presentació de sol·licituds per al programa de beques s'ajustarà al que establix la seua convocatòria específica, a publicar en el DOGV, d'acord amb la normativa aplicable en la matèria.
  
Article 7
  
1. La concessió de les ajudes previstes en esta resolució, estarà condicionada a l'existència de consignació pressupostària adequada i suficient en els Pressupostos de la Generalitat Valenciana, i per tant de l'Agència Valenciana del Turisme, per a l'exercici 2005.
  
2. En compliment del que preveu l'article 47.11 del Text Refós de la Llei d'Hisenda Pública i d'acord amb el que establix la Llei de Pressupostos de la Generalitat Valenciana per a l'exercici 2005, les línies de crèdit i l'import global màxim destinat a la concessió de les ajudes previstes en la present convocatòria són les següents:
  
- Capítol IV: transferències corrents, que inclou beques, programa qualitur, competitivitat i comunicació, suport E-Marketing, total: 335.500 €.
  
- Capítol VII: subvencions de capital, que inclou ajudes a empreses, Pla Millor, total 3.614.500 €.
  
3. Estes dotacions podran estar afectades per les modificacions pressupostàries que al llarg de l'exercici es puguen produir.
  
Article 8
  
1. En relació a la gestió dels pagaments anticipats que, amb caràcter excepcional i prèvia consideració de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, s'estarà al que establix l'article 47 bis. del Text Refós de la Llei d'Hisenda Pública de la Generalitat Valenciana de 26 de juny de 1991.
  
2. En el cas que les inversions s'efectuen mitjançant un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que pendent l'exercici de l'opció, es fiance mitjançant aval bancari l'import total subvencionat, el qual quedarà subjecte a l'exercici de dita opció i podrà executar-se l'aval en el cas que arribat el moment de l'opció, el beneficiari no acreditara haver exercit dins del termini que s'assenyale en la resolució d'atorgament de l'ajuda.
  
Article 9
  
Aquelles actuacions acollides a programes cofinançats amb fons provinents de la Unió Europea hauran d'exhibir els corresponents distintius que facen referència al cofinançament.
  
Article 10
  
La descripció detallada dels programes, així com l'especificació de les condicions d'accés, termini, documentació a presentar, lloc de presentació de sol·licituds, etc. estaran a disposició dels interessats en la Conselleria de Turisme, Agència Valenciana del Turisme, Av. Aragó, núm. 30, (planta 8a) de València, en els Servicis Territorials de Turisme d'Alacant, (C/Churruca, 29,) Castelló de la Plana (Plaça María Agustina, 5), València (Pl. Alfons el Magnànim, núm.15) i en l'Oficina d'Administració Turística de Benidorm (C/ Joan Fuster Zaragoza núm. 3, 1r, Edif. Acuarium 2n). Igualment estaran a disposició dels interessats els models oficials de sol·licituds, al costat de les altres condicions, en l'adreça d'internet ?www.comunitatvalenciana.com/institucional?.